google/wiki40b huggingface dataset:
Risa Hontiveros-Baraquel

Talambuhay

Ipinanganak si Hontiveros noong Pebrero 24, 1966 sa Maynila. Sa gulang na 14, naging isa siya sa mga gumanap bilang anak ng Von Trapp sa adaptasyon ng Repertory Philippines ng The Sound Of Music, kabilang sina Lea Salonga, Monique Wilson at Raymond Lauchengco.Noong mga panahong ding iyon ay una siyang naipakilala upang makibahagi sa mga gawaing aktibista bilang tagapangasiwa ng kampanya laban sa Bataan Nuclear Power Plant noong siya ay nasa mataas na paaralan. Nakapagtapos siya Hontiveros bilang cum laude sa Batsilyer ng Sining sa Agham Panlipunan mula sa Pamantasang Ateneo de Manila. Habang nasa Ateneo, aktibo siya sa mga lupon ng mga mag-aaral, kung saan lumahok siya sa mga adbokasiya para sa kapayapaan at katarungan sa mga maralitang mamamayan.
Naging mamamahayag din siya sa telebisyon at nagtrabaho sa dalawang himpilang pangtelebisyon, sa IBC (Headline Trese) at sa GMA Network (GMA Network News).
Sa karera ni Hontiveros bilang aktibista, napaanib siya sa ilang mga samahan at kilusan:Coalition for Peace (naglingkod bilang Pangkahalatang Kalihim mula 1988 hanggang 1992), National Peace Conference (naglingkod sa Governing Council nito simula 1990), Government Panel for Peace Talks with the National Democratic Front (tagapangulo ng Panel's Reciprocal Working Committee on Socio-Economic Reforms mula Agosto 1998 hanggang 1999), Pandayan para sa Sosyalistang Pilipinas ), isang organisasyong politikal na demokratiko-sosyalista (nahalal muli bilang Tagapangulo noong Agosto 2001), "Pilipina", isang samahang para sa karapatan ng mga kababaihan, Amnesty International Pilipinas (kasapi ng Pangasiwaan).
Bago ang kanyang pagpasok sa politika, isang mamamahayag si Hontiveros na nagbigay sa kanya ng karangalan bilang Golden Dove Awards' Best Female Broadcaster ng Kapisanan ng mga Brodkaster ng Pilipinas (KBP). Nagkamit din siya ng nominasyon mula sa Nobel Peace Prize noong 2005 dahil sa kanyang natatanging kontribusyon para sa pagdaloy ng usapang pangkapayapaan sa pagitan ng Gobyerno ng Pilipinas at ng National Democratic Front mula 1998 hanggang 1999.
Sa anim na taong pamamalagi niya sa Kamara bilang kongresista, si Hontiveros ang pangunahing naglathala ng Cheaper Medicines Law at Comprehensive Agrarian Reform Program Extension With Reforms (CARPER) Law sa Mababang Kapulungan ng Kongreso. Nilathala rin niya ang ilang panukalang batas tulad ng Anti-Prostitution Bill, Anti-Lesbian, Gay, Bisexual and Transgender (LGBT) Discrimination Bill, at ang Students' Rights and Welfare (STRAW) Bill.
Noong 2010, tumakbo si Hontiveros bilang Senador sa ilalim ng partido ni Benigno Aquino III. Bagamat hindi pinalad, nagtapos sa ika-labintatlong puwesto si Hontiveros sa karera sa pagka-senador - na isang puwesto lamang ang pagitan sa ika-labindalawang panalong senador. Sa kasalukuyan, siya ang Tagapangulo ng Akbayan Partylist, at isa sa mga prominenteng personalidad sa kampanya para sa pagsasabatas ng Reproductive Health (RH) Bill sa Kongreso.
Sipuncula

Ang Sipuncula ay isang phylum sa kahariang Animalia.
Drizzle Muñiz

Si Drizzle Muñiz ay isang artista sa Pilipinas.
Pambansang Aklatan ng Israel

Ang Pambansang Aklatan ng Israel (Ingles: National Library of Israel, NLI; Hebreo: הספרייה הלאומית; dating: Aklatang Pambansa at Pampamantasan na Panghudyo (Jewish National and University Library - JNUL, Hebreo: בית הספרים הלאומי והאוניברסיטאי), ay ang pambansang aklatan ng Israel. Naghahawak ang aklatan ng mahigit sa 5 milyong mga aklat, at matatagpuan sa kampus ng Givat Ram ng Hebreong Pamantasan ng Herusalem.
Ang Pambansang Aklatan ng Israel ang nagmamay-ari ng pinakamalaking kalipunan sa mundo ng Hebraika at Hudaika, at ito ay isang repositoryo ng maraming bihira at natatanging mga manuskrito, mga aklat, at mga artipakto.
Gakko ga Abunai

Ang Gakko ga Abunai ay isang palabas sa telebisyon sa bansang Hapon.
Mirabella (seryeng pantelebisyon)

Ang Mirabella ay isang seryeng pantelebisyon ng ABS-CBN na pinalabas noong Marso 24 hanggang Hulyo 4, 2014.
The Crying Boy

Ang The Crying Boy ay isang pangmaramihang-gawa na imprenta ng isang pinta ng Italyanong mangguguhit na si Giovanni Bragolin. Malawak na napamahagi ito mula dekada-1950 at mga sumunod na taon.
May maraming mga alternatibong bersyon, lahat mga larawan ng mga umiiyak na batang lalake o batang babae. Bilang karagdagan sa pagiging kilala, may mga alamat na urbano na nag-uukol ng isang "sumpa" sa nasabing pinta.

Sumpa

Noong ika-5 ng Setyembre, 1985, iniulat ng Britong tabloid na pahayagan na The Sun na sinalaysay ng isang bumbero ng Essex na madalas matagpuan ang mga hindi nasirang mga kopya ng pinta sa mga guho ng mga nasunog na bahay. Sinabi niya na walang ni-isang bumbero ang pumapayag na magkaroon ng isang kopya ng pinta sa kanyang bahay. Sa mga sumunod na buwan, naglathala ang The Sun at ibang mga tabloid ng ilang artikulo tungkol sa mga sunog sa bahay ng mga taong nagmamay-ari ng pinta.
Sa katapusan ng Nobyembre, naging malawak ang paniniwala sa sumpa ng pinta na nagtulak sa The Sun na magsagawa ng pangmaramihang mga pagsisiga ng mga pintang ipinadala ng mga mambabasa.
Si Steve Punt, isang Britong manunulat at komedyano, ay nag-imbestiga sa sumpa ng "The Crying Boy" sa Punt PI, isang produksiyon ng BBC Radio 4. Bagaman mala-komedya ang pormat ng mga programa, sinaliksik ni Punt ang kasaysayan ng pinta. Ang kongklusyong inabot ng programa, kasunod ng pagsubok sa Building Research Establishment, ay ang mga imprenta ay binalot ng barnis na may panghadlang sa apoy, at ang taling humahawak ng pinta sa pader ang unang masusunog, na nagbubunga sa paghulog ng pinta nang nakataob (mauuna ang mukha sa sahig) at sa gayon nananatiling protektado ang pinta, bagaman walang maibibigay na paliwanag kung bakit wala man lamang naligtas sa ibang mga pinta. Nabanggit din ang larawan sa isang kabanata tungkol sa mga sumpa sa seryeng pantelebisyon na Weird or What? noong 2012.
Ke Su Yuan

Si Ke Su Yuan ay isang artista sa Taiwan.
Ehersisyong anaerobiko

Ang ehersisyong anaerobiko (Ingles: anaerobic exercise) ay ang ehersisyong sapat lamang upang makapag-udyok ng metabolismong anaerobiko (permentasyon ng asidong laktiko). Ginagamit ito ng mga atleta sa mga isports o palarong hindi pangpatagalan ng kakayahan upang makapagpaunlad ng lakas, tulin, at kapangyarihan; at pati na ng mga naghuhubog ng katawan upang makabuo ng tipak ng mga masel. Ang mga sistema ng enerhiya na pangmasel na sinanay sa pamamagitan ng ehersisyong anaerobiko ay kaiba ang pag-unlad kapag inihambing sa ehersisyong aerobiko, na humahantong sa mas mahusay na pagganap ng mga gawaing mataas ang antas ng katindihan sa loob ng maikling panahon, na tumatagal lamang ng mga segundo o magpahanggang sa 2 mga minuto. Ang anumang mga gawain na nagtatagal na mas mahaba kaysa sa dalawang mga minuto ay mayroong malaking bahaging metaboliko na aerobiko.
Li Hou Hao

Si Li Hou Hao ay isang artista sa Taiwan.
Jus soli

Ang jus soli (bigkas sa Ingles: /dʒʌs ˈsoʊlaɪ/) (Latin: karapatan ng lupa) ay ang karapatan sa pagkamamamayan o nasyunalidad ng sinumang pinanganak sa isang teritoryo ng isang estado.
Talambuhay

Ang talambuhay (mula sa pinagsamang mga salitang "tala" at "buhay" na may diwang "tala ng buhay") o biyograpiya ay isang anyo ng panitikan na nagsasaad ng kasaysayan ng buhay ng isang tao hango sa mga tunay na tala, pangyayari at impormasyon.
Hurado

Ang isang hurado (Ingles: jury) ay isang nanumpang katawan ng mga tao na tinipon upang magbigay ng isang walang pinapanigang hatol (isang paghahanap ng katotohanan sa isang katanungan) na isinumite sa kanila ng isang hukuman o magtakda ng kaparusahan o paghatol. Sa mga hurisdiksiyong anglophone, ang hatol ay maaaring may sala, walang sala o hindi napatunayan.
Vlamertinge

Ang Vlamertinge ay isang nayon sa probinsiya sa Belhika ng West-Vlaanderen at isang borough ng lungsod ng Ypres. Ang sentro ng nayon ng Vlamertinge ay nasa labas lamang ng sentro ng lungsod ng Ypres, kasama ang pangunahing kalsada N38 sa kalapit na bayan ng Poperinge.
Bilang karagdagan sa sentro ng lungsod mismo ng Ypres, ang Vlamertinge ay ang pinakamalaking borough ng Ypres. Sa kanluran ng Vlamertinge, sa daan patungo sa Poperinge, ay ang nayon ng Brandhoek.
kategoriya:Belhika
San Eduardo

Si San Eduardo ay isang santo ng Romano Katoliko.
Hanahenro Diaries of Showa

Ang Hanahenro Diaries of Showa ay isang palabas sa telebisyon sa bansang Hapon.
Hokaben

Ang Hokaben ay isang palabas sa telebisyon sa bansang Hapon.
King City, California

Ang King City ay isang lungsod sa California, Estados Unidos.
Sesyo

Ang sesyo o sesyum (Ingles: caesium o cesium, Kastila: cesio) ay isang elementong kimikal na may atomikong bilang na 55 sa talaang peryodiko ng mga elemento. Ito ay may simbolong Cs. Bilang isang may pagka-alkalinang metal, mababa ang punto ng pagkatunaw nito (28 °C). Napakareaktibo nito o agad na tumutugon sa tubig. Mas marahas ang pagtugon nito sa tubig kaysa iba pang mga alkalinang metal. Bilang resulta, iniimbak ang sesyo sa langis na mineral. Isang bihirang elemento ang sesyo, at dahil kakaunti ang sesyo sa mundo, mahal ang halaga nito. Hindi kailangan ng katawan ng tao ang sesyo. Sa maramihang dami, bahagyang nakalalason ito dahil kagaya ito ng potasyo, na hindi rin kailangan ng katawan ng tao.
Bulati sa tiyan

Mga uri ng bulati

Kabilang sa mga bulating naninirahan sa tiyan ng ang Ascaris o bulating-bilog (roundworm), bulating-kawit (hookworm), at ang Trichuris o bulating-latigo (whipworm).

Mga sintomas

Kabilang sa mga sintomas ng pagkakaroon ng mga bulati sa tiyan ang pananakit ng tiyan, paglobo ng tiyan (partikular na sa mga bata) dahil sa nasa loob ng tiyan ang maraming bilang ng mga bulati, paglabas ng bulati sa tiyak kapag dumudumi ang tao, pagsusuka na mayroong lumalabas na bulati mula sa bibig, pagkakaroon ng anemia, pagbagal ng paglaki ng batang apektado, at pag-apekto sa pag-aaral sa paaralan ng mga batang may bulati sa tiyan. Hindi nakakatulong ang mga bulating nasa tiyan sa pagtunaw ng pagkain.

Pagkakaroon ng bulati sa tiyan

Kabilang sa paraan ng pagkakaroon ng mga bulati sa tiyan ang paglunok ng mga pagkain at inuming kontaminado ng mga itlog ng mga bulati. Ang mga bulating ito ay nagmumula sa mga dumi o tae ng tao. Dahil dito kailangang dumumi ang mga tao sa tamang lugar at kailangan din ang pagiging malinis ng banyo at ng kapaligiran ng pamayanan.

Estadistika

Ang pagkakaroon ng bulati sa tiyan ay isang pangkaraniwang sakit sa mundo, na ang naaapektuhang bilang ng mga tao ay humigit-kumulang sa 2 mga bilyong katao. Kabilang sa mga lugar na laganap ang pagkakaroon ng bulati sa tiyan ay ang Aprika, Timog Asya, Timog-Silangang Asya, at Pilipinas.
Halaw na katas ng karneng baka

Ang hinangong katas ng karneng baka o hinalaw na katas ng karne ng baka (Ingles: beef extract) ay ang katas na hinango mula sa karne ng bakang walang taba. Ginagamit itong pandagdag sa diyeta ng mga nagpapagaling o imbalidong mga pasyente. Naglalaman ito ng kaunting bilang ng materya ng pagkain na may natatanging uri ng kimikal na hinango mula sa mga lamuymoy ng masel sa pamamagitan ng pagpapainit na may presyon at may kaunting tubig. Kaiba ito sa karinyusa ng karneng baka (tinatawag na beef juice) dahil sa kakauntian ng antas ng halaga bilang pagkain at pinagmulan. Binubuo ang karinyusa ng karne ng baka ng mga katas na nagmula sa mismong pinakalaman ng karneng baka. Samantalang mga hango o halaw (mga ekstraktibo) lamang ang nasa payak na katas ng karneng baka. Magkaiba rin ang paraan ng paghahanda ng mga ito.

Sa panggagamot

Dahil sa kakayanan nitong makapagpasigla ng paglabas at pagdaloy ng mga likidong katas mula sa tiyan, nakatutulong ito sa panunaw o dihestiyon sa loob ng sistemang panunaw ng pasyente. Nagsisilbi rin itong pampagana sa pagkain ng tao. Isang halimbawa ng paggamit nito ang pagdaragdag ng katas ng baka sa puti ng itlog na ipapakain sa pasyente, upang maging katanggap-tanggap ang panlasa.
Hindi ipinapakain ang katas ng karne ng baka sa mga pasyenteng may gawt o piyo, may sakit sa bato, at may kumapal na mga arteryo.

Sa pagluluto

Ginagamit ding pampalasa ang katas ng karne ng baka sa pagluluto.
Morde & Assopra

Ang Morde & Assopra ay isang palabas sa telebisyon sa Brasil ng Rede Globo.
Bulebar North Bay

Kasaysayan

Itinayo ang daan sa isang pulo na gawa ng tao na tinatawag na Navotas Fish Port Complex, ang pinakamalaki at pinakaunang daungan ng pangingisda sa Pilipinas na tinambakan noong 1977 sa administrasyon ni dating Pangulo Ferdinand Marcos. Ang pulo ay hinahangganan ng Bangkulasi Channel sa hilaga, Malabon Channel sa silangan, Estero de Sunog Apog sa timog, at Look ng Maynila sa kanluran. Ang 47.5 ektaryang (o 117 acre) na lupain ay naging resettlement site para sa maraming mahihirap na pamilya mula sa Tondo, at ngayon ay pinamamahalaan ng tatlong barangay ng Navotas: Bangkulasi, Northbay Boulevard North, at Northbay Boulevard South, ang pinakamalaki sa lungsod na may populasyon na 68,375 noong 2010.
Temple Run 2

Ang Temple Run 2 ay isang laro ng Android na ni-release noong Enero 17, 2013 kay Kieth Sheperd at kay Natalia Luckyanova, at sining kay Kiril Tchangov. Ito ay inilathala ng Imangi Studios, isang sequel ng orihinal na laro. Noong Hunyo 2014, Temple Run 2 ay na-download ng 1 bilyong beses.
Prokaryote

Ang mga prokaryote ( /proʊˈkæri.oʊts/ o /proʊˈkæriəts/) ay isang pangkat ng mga organismo na ang mga selula ay walang nukleyus ng selula(karyon) o anumang nakatali sa membranong mga organelo. Ang mga organismong ang selula na may nukleyus ay tinatawag na mga eukaryote. Ang karamihan ng mga prokayorte ay mga uniselular(may isang selula) na organismo bagaman ang ilan gaya ng mga myxobakterya ay may mga yugtong multiselular(maraming selula) sa mga siklo nito. o lumilikha ng isang malaking kolonya tulad ng cyabobakterya. Ang salitang prokaryote ay mula sa Griyegong πρό- (pro-) "bago" + καρυόν (karyon) "mani o buto". Ang mga prokaryote ay walang nukleyus ng selula o anumang nakatali sa membranong mga organelo. Sa ibang salita, ang lahat ng mga intraselular na matutunaw ng tubig na mga bahagi nito(mga protina,DNA at metabolita) ay matatagpuang magkakasama sa parehong lugar na sinasarhan o pinapabaliputan ng isang membrano ng selula kesa sa hiwalay na mga iba't ibang kompartmento ng selula.
Ezra Pound

Si Ezra Weston Loomis Pound (Oktubre 30, 1885 – Nobyembre 1, 1972) ay isang Amerikanong nangibang-bayang makata, manunuri, at intelektuwal, na naging isang pangunahing tao sa kilusang Modernista noong unang hati ng ika-20 daang taon. Malawakang itinuturing siya bilang ang makatang may kagagawan ng pagbibigay kahulugan at pagtataguyod sa isang makabagong estetiko sa panulaan. Sinabi ng manunuring si Hugh Kenner ukol kay Pound nang magtagpo sila na: "Agad kong napag-alamang nasa paligid ako ng gitna ng modernismo.
Sa kaagahan ng "kabataan" ng ika-20 daang taon, nagbukas siya ng pagpapalitan ng mga gawa at mga ideya sa pagitan ng mga manunulat na mga Britaniko at mga Amerikano, at naging bantog sa pagiging mapagbigay na ginamit niya sa pagsulong ng mga gawa ng kanyang mga kasabayang sina Robert Frost, William Carlos Williams, Marianne Moore, H. D. (o Hilda Doolittle), Ernest Hemingway, at natatangi na si T. S. Eliot. Nagkaroon din siya ng mabigat na impluho sa mga Irlandes na manunulat na sina W. B. Yeats at James Joyce.
Nagsimula ang kanyang malaking ambag sa panulaan sa pamamagitan ng kanyang pagtataguyod ng Imahismo, isang kilusan sa panulaang humango ng teknika mula sa klasikong panulaang Intsik at Hapones, na nagbibigay ng diin sa kalinawan, katumpakan, at ekonomiya o pagkamatipid sa wika, at pagtatanggal ng nakaugaliang rima o tugmaan at metro, upang  – ayon sa mismong mga pananalita ni Pound  – "makalikha sa loob ng pagkakasunud-sunod ng pariralang matugtugin, hindi na sa pagkakasunud-sunod ng metronoma." Tumuon ang kanyang sumunod na panghuling mga gawa, sa loob ng limampung mga taon, sa kanyang The Cantos, isang ensiklopedikong epikong tula.
Ilog Yenisei

Ang Yenisei (Ruso: Енисе́й), binabaybay ding Yenisey, ay ang pinakamalaking sistema ng ilog na dumadaloy papunta sa Karagatang Artiko, at sa habang 5,539 km (3,445 mi), ito ang panlimang pinakamahabang ilog sa mundo. Mula sa pagbangon nito sa Monggolya, tinutunton nito ang isang daanang pahilaga patungo sa Golpo ng Yenisei sa Dagat ng Kara, na nagbubuhos ng isang malaking bahagi ng gitnang Siberia, ang pinakamahabang batis kasunod ng Yenisei-Angara-Selenga-Ider.
Ang pang-itaas na mga abot nito, depende sa mga bahagi ng ilog na matarik at kung saan mabilis ang agos ng tubig at sa pagbaha, ay dumaraan sa mga lugar na madalang ang bilang ng mga tao. Tinatabanan ang gitnang seksiyon nito ng isang magkakasunod na mga prinsang hidroelektrikong nagbibigay ng enerhiya sa malaking bilang ng mga pangunahing industriya sa Rusya. Bahaging ginawa ng mga manggagawang gulag noong mga kapanahunan ng Sobyet, nananatili ang kontaminasyong industriyal bilang isang malalang suliranin sa pook na mahirap bantayan. Sa pagdaloy nito sa may madalang na populasyong taiga, namimintog at lumalakas ang Yenisei na may maraming mga tributaryo at nagwawakas sa pagsapit sa Dagat ng Kara sa walang naninirahang tundra, kung saan nagiging niyebe o yelo ito sa loob ng kalahatian ng taon.
Pinakamalalim na sukat ng Ilog ng Yenisei ang 80 mga talampakan (24 mga metro) at may pangkaraniwang lalim na 45 mga talampakan (14 mga metro). Kaugnay ng kalaliman ng ilog, nagiging 106 mga talampakan (32 mga metro) ang palabas na daloy ng tubig at nagiging 101 mga talampakan (31 mga metro) ang paloob na agos.
663 Gerlinde

Ang 663 Gerlinde ay isang planetang hindi pangunahin.
1015 Christa

Ang 1015 Christa ay isang planetang hindi pangunahin.
1347 Patria

Ang 1347 Patria ay isang planetang hindi pangunahin.
Nobelang biswal

Ang nobelang biswal (ビジュアルノベル bijuaru noberu) ay isang larong interaktibong piksiyon na itinatampok ang karamihang istatikong grapiko, karamihan ay mga istilong anime, o mga pangokasyong istilo o bidyong pagkuha. As the name might suggest, they resemble mixed-media novels or tableau vivant stage plays.
Pancracio ng Roma

Si San Pancracio, isang ulilang taga-Sirya, ay nagtungo sa Roma na kasama ng kanyang amain at sa lungsod na ito'y naging Kristiyano ang dalawa. Siya'y nahikayat sa halimbawa ng mga unang tagasunod ni Kristo, ang kanilang pagmamahalan at katapangan sa harap ng kamatayan, kaya't nang dumating ang oras na kanilang patunayan ang kanyang pag-ibig sa Diyos at pagsampalataya kay Kristo, si San Pancracio ay hindi nag-atubiling maghandog ng kanyang buhay alang-alang kay Kristo. Namatay siyang martir sa gulang na labing-apat na taon sa panahon ni Emperador Diocleciano noong taong 304, humigit kumulang. Inilibing siya sa sementeryo ni Calepodio na pagkaraan ay pinagtayuan ni Papa Simaco ng isang malaking simbahan noong taong 500. Si San Pancracio ay itinuturing na pintakasi laban sa pananakit ng ulo at pamumulikat, at sa paghahanap ng trabaho. Sa Espanya ay may isang simbahang nakalaan sa kanya sa Santa Maria del Pino, Barcelona, na mula pa noong unang panahon ay dinudumog na ng makapal na taong humihingi ng kalusugan at trabaho.
Yuji Abe

Si Yuji Abe (阿部 祐二 Abe Yūji, ipinanganak Agosto 14, 1958) ay isang artista at taga-ulat sa telebisyon sa bansang Hapon. Siya ay kinakatawan ng Tender Pro.

Talambuhay

Ipinanganak si Yuji Abe sa Itabashi, Tokyo. Nagtapos siya sa mga paaralang Yayoi Elementary School, Daiichi Junior High School, Koishikawa High School, at Waseda University Faculty of Political Science and Economics.
Network Ten

Ang Network Ten ay isang himpilan ng telebisyon sa Australia, na pinapalabas mula pa noong 1964.
San Miguel Corporation

Ang San Miguel Corporation ay ang pinakamalaking korporasyon sa Pilipinas. Ito ay isang pangunahing kompanya ng pagkain at inumin at ito rin ang gumagawa ng San Miguel Beer, isang sikat na serbesa na kamakailang iniluluwas at binebenta sa iba’t ibang bahagi ng daigdig. Itinatag ang unang pagawaan ng serbesa sa Maynila noong 1890. Ang kompanya rin ang may pahintulot na tagapamahagi ng softdrinks ng Coca-Cola at ang may-ari ng Boag’s Brewery ng Awstralya.
Hama Okamoto

Si Ikumi Hamada (濵田 郁未 Hamada Ikumi, Marso 12, 1991 -), na mas kilala sa katawagang Hama Okamoto (ハマ・オカモト), ay isang lalaki na bassist at miyembro ng Okamoto's mula sa Tokyo, Hapon. Siya ay kinakatawan ng Sony Music Artists.
Jake Gyllenhaal

Si Jake Gyllenhaal ay isang kilalang artista sa sining ng Pelikula at Telebisyon.
Zhuji

Ang Lungsod ng Zhuji ay isang lungsod sa probinsiya ng Zhejiang sa bansang Tsina.
Bodabil

Ang bodabil ay isang uri ng samu't-saring libangan na laganap sa mga entablado ng Estados Unidos at Canada simula pa noong 1880 hanggang 1930. Nabuo mula sa iba't-ibang pinaggalingan tulad ng conert saloons, minstrelsy, kakaibang palabas (freak shows), dime museums at pampanitikang burlesque, ang vaudeville ay naging isa sa pinaka kilalang uri ng libangan sa Hilagang Amerika. Bawat gabi, ang buong palabas ay binubuo ng sunod-sunod na magkakaibang hiwa-hiwalay na pagtatanghal. Kabilang sa mga pagtatanghal ay mula sa mga musikero (klasiko at kilala), mananayaw, komedyante, turuang hayop, mahikero, mga babae at lalakeng manggagaya, akrobatiko, maikling dula o mga eksena mula sa teatro, atleta, nangangaral na mga kilalang personalidad, minstrels at maikiling pelikula.

Etimolohiya

Hindi malinaw kung saan nanggaling ang salitang vaudeville, ngunit madalas banggitin na ito na hinango sa ekspresyong "voix de ville" na ang ibig sabihin ay "boses ng siyudad". Isa pang maaring pinanggalingan ng salitang ito ay ang Vau de Vire (Pranses), isang lambak sa Normandy na kilala sa mga kantang may istilong satirical at temang topikal. Bagamat ang salitang "vaudeville" ay ginagamit na sa Estados Unidos simula pa noong 1830, karamihan sa mga tanghalan ay nagsimula lamang gamitin ito noong 1880 at 1890 sa dalawang kadahilanan. Una, dahil nais nila ng mga panauhing nasa mataas na antas ng lipunan, iniiwas nila ang kanilang mga tanghalian mula sa mga magugulo at nasa mga mangagawang antas na tangahalan. Pangalawa, ang Pranses o mala-Pranses na pangalan nito ay nagpapahiwatig ng pagiging sopistikado at marahil ay ginagawang nitong mas nabibilang ito sa mga interes patungkol sa edukasyon at sariling pangkaunlaran noong panahon ng pagiging progresibo. Ang iba naman ay mas nais gamitin ang naunang pangalan na variety sapagkat tulad ng sinabi ni Tony Pastor, ito ay isang "sissy and Frenchified" na termino lamang. Dahil dito, madalas makita sa mga talaan na ang isang vaudeville ay inilalathala bilang isang "variety" noong ika-dalawampung siglo.
Estasyon ng Haijima

Linya

Isang pangunahing hintuan ang Haijima sa Linya ng Ōme sa pagitan ng Ōme at Tachikawa, na may maraming serbisyong nagpapatuloy mula Tokyo na dumadaan sa Linya ng Chūō (Mabilisan). Isang hintuang estasyon ang Haijima para sa Ōme Liner.
Isang hangganan din ang estasyong ito ng Linya ng Itsukaichi, na kung saan maraming dumadaan na tren mula Tachikawa hanggang Musashi-Itsukaichi.
Kumukonekta ang mga tren na nagmumula sa Linya ng Hachikō sa Haijima papuntang Hachiōji at Komagawa, na may maraming serbisyong nagpapatuloy mula Kawagoe sa Linya ng Kawagoe.
Isang hangganan din ang Haijima ng Linya ng Haijima ng Seibu, na may serbisyong tumatakbo mula sa Shinjuku ng Seibu sa pamamagitan ng Linya ng Shinjuku ng Seibu.

Balangkas ng estasyon

Naglalaman ang bahagi ng estasyon ng JR Silangan ng isang plataporma na nagseserbisyo sa limang daangbakal. Naglalaman naman ang bahagi ng Seibu ng isang pulong plataporma na nagseserbisyo sa dalawang daangbakal.

Kasaysayan

Binuksan ang estasyon noong 19 Nobyembre 1894. The Seibu station opened on 15 Mayo 1968.
Nilagyan ng kuryente ang katimugang seksiyon ng Linya ng Hachikō sa pagitan ng Hachiōji at Komagawa noong 16 Marso 1996, na may serbisyong tumutulay sa pagitan ng Hachiōji at Kawagoe.

Tignan din

May kaugnay na midya ang Estasyon ng Haijima sa Wikimedia Commons